KINNITATUD 
							Toetuse väejuhatuse ülema 15.05.2025  
							käskkirjaga nr 826 

HELI-JA VALGUSEFEKTIGA ŠOKIKÄSIGRANAAT S&F-1

1.	Kasutamine ja tööpõhimõte
1.1.	Heli-ja valgusefektiga šokikäsigranaadi S&F-1 (vt foto 1) kasutamine on analoogne ründe–ja kaitsegranaatidele. Antud tüüpi granaadid on mõeldud kasutamiseks kinnistes ruumides, et võimendada nende peamist toimet. Nende granaatide peamiseks toimeks on tugeva heli ja valguse abil šoki/segaduse/desorientatsioon efekti tekitamine. 

Foto 1. Heli-ja valgusefektiga šokikäsigranaat S&F-1

1.2.	Granaati hoida paremas/vasakus käes selliselt, et päästikuhoob oleks surutud vastu granaadi korpust. Vaba käega eemalda transpordikaitsesplint (seda tõmmates) ning viska granaat soovitud suunas. Esimene pauk toimub kuni 1,5 sekundit peale granaadi heitmist.

2.	Kõrvalnähud
2.1.	Kontakt silmadega. Valgusefekt võib silmadele tekitada ärritust ja punetust.
2.2.	Sisse hingamisel võib plahvatuse tagajärjel tekkida tolme ja gaasi, mis omakorda võivad ärritada nina, kõri, ülemisi hingamisteid.
2.3.	Tolmu ja gaaside segu sattumine seedetrakti ja kopsudesse võib põhjustada uimasust ja kõhuvalu, võib esile kutsuda oksendamist ja kõhulahtisust.

3.	Esmaabi
3.1.	Kontakt silmadega: Kandes kontaktläätsesid eemalda need kiiresti. Pese silmad voolava vee all vähemalt 10 minutit. Ärrituse ja punetuse mitte vaibumisel pöördu viivitamatult struktuuriüksuse meditsiinitöötaja vastuvõtule.
3.2.	Sisse hingamisel: Liigu kiiresti värske õhu kätte. Uimasuse mitte vaibumisel pöördu viivitamatult struktuuriüksuse meditsiinitöötaja vastuvõtule.
3.3.	Tolmu ja gaaside segu sattumisel seedetrakti: Uimasuse ja kõhuvalu mitte vaibumisel pöördu viivitamatult struktuuriüksuse meditsiinitöötaja vastuvõtule.

4.	Ohutus ja transport 
4.1.	Granaati transporditakse tehase pakendis.  Käsitlemisel kantakse isikukaitsevahendeid. Tõrke esinemisel tuleb oodata ohutus kauguses 15 minutit, seejärel märgistatakse tõrke teinud granaadi asukoht ja teavitatakse sellest harjutusvälja ohutuse vanemspetsialisti ja struktuuriüksuse korrapidajat ning antakse teada granaadi asukohast ja enda kontaktandmetest. Ala puhastamisel (granaadi jääkidest) kasutatakse ühekordseid kummikindaid. Jäätmed transpordi harjutusvälja ohutuse vanemspetsialistiga kokkulepitud kogumiskohta või linnakus asuvasse kogumisvahenditesse.
4.2.	Isesüttimise oht on temperatuuridel üle 150 C. Tekkinud põlengut võib kustutada pulber, vaht-, süsinikdioksiidi- ja veekustutiga. Veejoa suunata otse granaadile on keelatud. Kanna kaitsevarustust, gaasimaski ja kaitsekindaid. Suurema põlengu korral ala inimestest evakueeritakse.